Rozsudok Všeobecného súdu (deviata komora) z 15. novembra 2018 –

Prosegur Compañía de Seguridad/Komisia

(vec T‑406/11)

„Štátna pomoc – Ustanovenia týkajúce sa dane z príjmov právnických osôb, umožňujúce podnikom, ktoré sú daňovými rezidentmi v Španielsku, odpisovať goodwill vzniknutý nadobudnutím podielov v podnikoch, ktoré sú daňovými rezidentmi v zahraničí – Rozhodnutie, ktorým sa táto pomoc vyhlasuje za nezlučiteľnú s vnútorným trhom a nariaďuje sa jej vrátenie – Pojem štátna pomoc – Selektívnosť – Referenčný systém – Výnimka – Rozdielne zaobchádzanie – Odôvodnenie rozdielneho zaobchádzania – Podniky, ktoré sú príjemcami opatrenia pomoci – Legitímna dôvera“

1. Pomoc poskytovaná štátmi – Pojem – Selektívna povaha opatrenia – Opatrenie priznávajúce daňové zvýhodnenie – Referenčný rámec na stanovenie existencie výhody – Vecné vymedzenie – Kritériá – Existencia súvislosti medzi cieľom dotknutého opatrenia a cieľom referenčného rámca – Porovnateľnosť situácií, na ktoré sa uplatňuje dotknuté opatrenie, a situácií, ktoré patria pod referenčný rámec (článok 107 ods. 1 ZFEÚ) (pozri body 50, 51, 85 – 96)

2. Pomoc poskytovaná štátmi – Pojem – Selektívna povaha opatrenia – Opatrenie priznávajúce daňové zvýhodnenie – Opatrenie všeobecnej povahy nerozdielne uplatniteľné na všetky hospodárske subjekty – Opatrenie neuplatniteľné na plnenia porovnateľné s plneniami podmieňujúcimi jeho poskytnutie – Opatrenie, ktoré možno kvalifikovať ako selektívne (článok 107 ods. 1 ZFEÚ) (pozri bod 72)

3. Pomoc poskytovaná štátmi – Pojem – Selektívna povaha opatrenia – Opatrenie priznávajúce daňové zvýhodnenie – Referenčný rámec na stanovenie existencie výhody – Vecné vymedzenie – Opatrenie, ktoré tvorí svoj vlastný referenčný rámec – Podmienky – Jasne vymedzený daňový režim, ktorý sleduje špecifické ciele – Neexistencia – Systematická a všeobecná povaha opatrenia (článok 107 ods. 1 ZFEÚ) (pozri body 117 – 121)

4. Pomoc poskytovaná štátmi – Pojem – Selektívna povaha opatrenia – Odchýlka od všeobecného daňového systému – Rozlišovanie medzi podnikmi, ktoré sa nachádzajú v porovnateľnej faktickej a právnej situácii – Kritériá posúdenia – Porovnanie z hľadiska cieľa sledovaného spoločným daňovým systémom ako celkom (článok 107 ods. 1 ZFEÚ) (pozri body 133 – 139)

5. Pomoc poskytovaná štátmi – Pojem – Selektívna povaha opatrenia – Odchýlka od všeobecného daňového systému – Odôvodnenie založené na povahe a štruktúre systému – Kritériá posúdenia – Opatrenie týkajúce sa uskutočnenia cieľa sledujúceho vlastné mechanizmy všeobecného daňového systému – Primeranosť – Rozsah dôkazného bremena (článok 107 ods. 1 ZFEÚ; nariadenie Rady č. 659/1999) (pozri body 156 – 166, 180, 188, 189, 196, 202)

6. Žaloba o neplatnosť – Predmet – Čiastočné zrušenie – Podmienka – Oddeliteľnosť napadnutých ustanovení – Objektívne kritérium – Nesplnená podmienka – Neprípustnosť (článok 263 ZFEÚ) (pozri bod 212)

7. Pomoc poskytovaná štátmi – Pojem – Posúdenie s ohľadom na článok 107 ods. 1 ZFEÚ – Zohľadnenie predchádzajúcej praxe – Vylúčenie (článok 107 ods. 1 ZFEÚ) (pozri body 215, 242)

8. Pomoc poskytovaná štátmi – Preskúmanie Komisiou – Určenie príjemcu pomoci – Skutočné využitie – Posúdenie (článok 107 ods. 1 ZFEÚ) (pozri body 231 – 240)

9. Pomoc poskytovaná štátmi – Pojem – Posúdenie vzhľadom na objektívnu situáciu, nezávisle od správania inštitúcií – Zohľadnenie uvedeného správania pri preskúmaní povinnosti vymáhať nezlučiteľnú pomoc – Ochrana legitímnej dôvery (článok 107 ods. 1 ZFEÚ; nariadenie Rady č. 659/1999, článok 14) (pozri body 253 – 267)

10. Pomoc poskytovaná štátmi – Vymáhanie protiprávnej pomoci – Pomoc poskytnutá v rozpore s procesnými pravidlami článku 108 ZFEÚ – Prípadná legitímna dôvera príjemcov – Neexistencia okrem výnimočných okolností – Legitímna dôvera vzniknutá na základe konkrétnych, bezpodmienečných a jednotný uistení ponúknutých Komisiou – Uverejnenie rozhodnutia na začatie konania vo veci formálneho zisťovania, ktorým sa táto legitímna dôvera skončila (článok 107 ods. 1 ZFEÚ a článok 108 ods. 3 ZFEÚ) (pozri body 269 – 292)

Predmet

Návrh podaný na základe článku 263 ZFEÚ na zrušenie článku 1 ods. 1 a článku 4 rozhodnutia Komisie 2011/282/EÚ z 12. januára 2011 o odpisovaní finančného goodwillu na daňové účely pri nadobúdaní podielu v zahraničných subjektoch C 45/07 (ex NN 51/07, ex CP 9/07) vykonávanom Španielskom (Ú. v. EÚ L 135, 2011, s. 1)

Výrok

1. Žaloba sa zamieta.